Ermita de Lurdes | Natura Local
Ermita de Lurdes o església de Santa Maria del Barri. Consta d'una planta de tres naus separades per arcs formers, columnes i nervacions. Absis romànic semicircular i campanar, també romànic, de quatre pisos i de planta quadrada.
Època: Documentada el 1011, s. XI, amb el nom de Santa Maria de Tona. Ha sofert nombroses modificacions, la més important després del terratrèmol de 1425. La restauració i ampliació es va fer entre els anys 1570-1579.
Conservació: L'última restauració data d'inicis dels anys 90 del segle XX, amb una consolidació del campanar, l'obertura de les finestres romàniques d'aquest i la neteja de l'absis per deslliurar-lo de l'escenificació de la cova de Lurdes. L'aspecte actual és excel·lent.
A destacar: El conjunt de columnes i claus de volta esculpides del seu interior que fan del conjunt una petita catedral gòtica d'estil tardà. Curiosa estel·la zoomòrfica inclosa en un pilar exterior de l'absis.